Cyber-shot felhasználói útmutató
Nyomtatás
Legfelső oldal > Hibaelhárítás > Hibaelhárítás > Akkumulátor és áramforrás

## Akkumulátor és áramforrás

Nem lehet betenni az akkumulátort a fényképezőgépbe.

- Ügyeljen arra, hogy az akkumulátor megfelelő állásban legyen, majd addig nyomja befelé az akkumulátort, amíg be nem záródik az akkumulátorkioldó gomb.

Nem lehet bekapcsolni a fényképezőgépet.

- Az akkumulátor fényképezőgépbe helyezése után egy kis időre lehet szükség a fényképezőgép bekapcsolásáig.

- Ellenőrizze, hogy az akkumulátort megfelelően tette-e be.

- Lemerült az akkumulátor. Tegyen be egy feltöltött akkumulátort.

- A akkumulátor csatlakozói szennyezettek. Óvatosan törölje le a szennyeződést egy puha ruhával.

- Ellenőrizze, hogy az akkumulátor NP-BN1 típusú-e.

A készülék váratlanul kikapcsol.

- A fényképezőgép és az akkumulátor hőmérsékletétől függően – a készülék védelme érdekében – a készülék automatikusan kikapcsolódhat. Ilyen esetben a kikapcsolás előtt egy üzenet jelenik meg az LCD képernyőn.

- Ha az [Energiatakarékos] értéke [Normál] vagy [Stamina], illetve egy adott hosszúságú időtartamig nem használja a fényképezőgépet, miközben az be van kapcsolva, akkor a készülék automatikusan kikapcsol, hogy megelőzze az akkumulátor lemerülését. Kapcsolja be újra a fényképezőgépet.

Az akkumulátor hátralévő üzemideje nem a helyes értéket mutatja.

- Ez akkor fordul elő, amikor a fényképezőgépet nagyon meleg vagy nagyon hideg helyen használja.

- Az akkumulátor hátralevő üzemidejének kijelzése és a valós üzemidő között eltérés van. Teljesen süsse ki, majd töltse fel az akkumulátort, hogy kijavítsa a kijelzés hibáját. A használati körülmények függvényében a kijelzés helytelen maradhat.

- Az idő előrehaladtával és az ismételt használat következtében csökken az akkumulátor kapacitása. Ha jelentősen lerövidül az akkumulátor által biztosított üzemidő, akkor az akkumulátor valószínűleg élettartamának vége felé jár, vásároljon új akkumulátort.

Az akkumulátort nem lehet feltölteni, amíg az a fényképezőgépben van.

- Az akkumulátort a (külön megvásárolható) hálózati tápegységgel nem lehet tölteni. Az akkumulátor feltöltéséhez használja az akkumulátortöltőt.

Az akkumulátor töltése közben villog a CHARGE kijelző.

- Ellenőrizze, hogy az akkumulátor NP-BN1 típusú-e.

- A CHARGE kijelző néha felvillan, amikor olyan akkumulátort használ, amelyet hosszú ideig nem használtak.

- A (mellékelt akkumulátortöltőn a) CHARGE kijelző kétféle módon villoghat: gyorsan (kb. 0,15 másodpercenként) és lassan (kb. 1,5 másodpercenként). Ha a kijelző gyorsan villog, vegye ki az éppen töltött akkumulátort, majd tegye vissza az akkumulátortöltőbe (míg a helyére nem kattan). Ha a kijelző továbbra is gyorsan villog, az az akkumulátor hibájára utalhat.
  A kijelző lassú villogása azt jelzi, hogy a töltő készenléti állapotban van, és a töltés időlegesen fel lett függesztve. A töltés átmenetileg szünetel, és a készülék készenléti állapotra vált, ha a hőmérséklet a feltöltéshez alkalmas tartományon kívül esik. A töltés újraindul, és a CHARGE kijelző világítani kezd, ha a hőmérséklet újra a töltéshez alkalmas tartományba esik.
  Az akkumulátort a megfelelő hőmérséklet-tartományban, 10°C és 30°C közötti hőmérsékleten töltse.

- A részleteket lásd itt: [Részletek]

Vissza a tetejére