Cyber-shot felhasználói útmutató
Nyomtatás
Legfelső oldal > Felvételkészítés > A FELV.ümód beállítása > Panorámapásztázás

## Panorámapásztázás

Lehetővé teszi panorámakép készítését különálló képek összeillesztésével.

1. Állítsa az üzemmód-kapcsolót (Panorámapásztázás) helyzetbe.

1. Igazítsa a fényképezőgépet a fotóalany egyik széléhez, és nyomja le teljesen az exponáló gombot.

1. Pásztázza végig a fényképezőgéppel a fotóalanyt (A), az LCD képernyőn látható vezetősávot követve.

Ötletek panorámafelvételek készítéséhez
A fényképezőgépet egy ív mentén állandó sebességgel mozgassa az LCD képernyőn jelzett irányban. A mozdulatlan fotóalanyok alkalmasabbak panorámaképek készítésére, mint a mozgó fotóalanyok.
A lehető legrövidebb ívet használja.
Felülnézet
Hátulnézet

- Először az exponáló gombot félig lenyomva, állítsa be a fókuszt, az expozíciót és a fehéregyensúlyt. Ezután nyomja le teljesen az exponáló gombot, és pásztázzon a fényképezőgéppel, vagy fordítsa el a gépet.

- Ha a képernyő szélére kerül a téma változatos alakzatokat, jellegzetességeket tartalmazó része, akkor valószínűleg a nem lesz jó a kompozíció. Ilyen esetben úgy tervezze meg az összeállítást, hogy ez a rész a kép közepére kerüljön, és készítse el újra a fényképet.

Megjegyzés

- Ha panorámafelvétel készítése során túlzott mértékben bemozdul a fényképezőgép, a felvételkészítés megáll, és egy szürke terület jelenik meg az összefűzött képen. Ügyeljen arra, hogy elmosódás nélkül készítse a felvételeket.

- Mivel a fényképezőgép több képet fűz össze, az illesztéseknél a kép nem lesz tökéletes.

- Gyenge megvilágítás esetén a panorámaképek elmosódottak lehetnek, illetve a felvételkészítés sikertelen lehet.

- Előfordulhat, hogy villogó fény, például fénycsövek esetén az összefűzött kép fényerőssége vagy színe nem lesz mindenhol egységes.

- A felvételkészítés sikertelen lesz, ha a panorámakép teljes látószöge és az AE/AF rögzített szöge nagyban eltér a fényerő, a színek és a fókusz szempontjából. Ilyenkor változtasson az AE/AF rögzített szögértékén, és készítsen új felvételt.

- A panorámapásztázás nem alkalmas felvételkészítésre a következő esetekben:

- Mozgó fotóalany esetén

- Ha a fotóalany túl közel van a fényképezőgéphez

- Kis kontrasztú képek, így az ég, homokos tengerpart, gyep fényképezésekor

- Állandóan változó képek, például hullámok vagy vízesés esetén

- A következő helyzetekben nem készíthető panorámakép:

- Ha túl gyorsan pásztáz a fényképezőgéppel

- Ha túlságosan bemozdul a fényképezőgép

- A kiválasztott felvételi üzemmód függvényében előfordulhat, hogy egyes funkciókat vagy MENU-elemeket nem lehet beállítani. A részleteket lásd itt: „Bizonyos felvételi üzemmódokban nem használható funkciók” [Részletek] és „Bizonyos felvételi üzemmódokban nem használható MENU-elemek”. [Részletek]

Kapcsolódó témakörök
Panorámaképek megtekintése görgetéssel
Fényképezési irány
Képméret
Vissza a tetejére