Cyber-shot felhasználói útmutató
Nyomtatás
Legfelső oldal > Felvételkészítés > A felvételi funkciók használata > Önkioldó

## Önkioldó

Automatikus felvételkészítés önarckép-önkioldó segítségével

1. Nyomja meg a vezérlőgomb (Önkioldó) részét.

1. A vezérlőgombbal válassza ki a kívánt üzemmódot.

| (Ki) | Nem használja az önkioldót.
| (10 mp.) | 10 másodperces késleltetést állít be. Amikor megnyomja az exponáló gombot, villogni kezd az önkioldó kijelzője, és a zár működésbe lépéséig hangjelzés hallható. A funkcióból való kilépéshez ismét nyomja meg a gombot.
| (2 mp.) | 2 másodperces késleltetést állít be.
| (Önarckép - Egy ember) | Önarckép-készítésre szolgáló késleltetést állít be. Amikor a fényképezőgép érzékeli a megadott számú arcot, hangjelzés hallható, majd 2 másodperc múlva a zár kiold.
| (Önarckép - Két ember)

Útmutatás az elmosódottság megelőzésére
Amikor kézben tartja a fényképezőgépet, előfordulhat, hogy az exponáló gomb lenyomásakor megmozdul a keze vagy az egész teste. Ez a jelenség a „fényképezőgép bemozdulása”. Rossz fényviszonyok között és kicsi zársebesség esetén (például a (Szürkületi portré) és a (Szürkület) üzemmód használatakor) gyakori a fényképezőgép bemozdulása.
Ilyenkor az alábbi tanácsokat figyelembe véve fényképezzen.

- A képet 2 másodperces késleltetéssel készítse el, és szorítsa az exponáló gombot megnyomó kezét a törzséhez a fényképezőgép stabilizálása érdekében.

- Használjon állványt, vagy helyezze a fényképezőgépet sima felületre, hogy a fényképezőgép mozdulatlan maradjon.

Megjegyzés

- A kiválasztott felvételi üzemmód függvényében előfordulhat, hogy egyes funkciókat nem lehet beállítani. A részletek a „Bizonyos felvételi üzemmódokban nem használható funkciók” című témakörnél olvashatók. [Részletek]

### Automatikus felvételkészítés önarckép-önkioldó segítségével

Irányítsa az objektívet önmaga felé úgy, hogy az arca megjelenjék az LCD képernyőn. A fényképezőgép felismeri a fotóalanyt, majd exponál. A fényképezőgép meghatározza a legjobb kompozíciót, és megelőzi, hogy az arcok lemaradjanak az LCD képernyőről. A hangjelzés után ne mozgassa a fényképezőgépet.

- Felvételkészítéshez bármikor lenyomhatja az exponáló gombot a művelet során.

Vissza a tetejére