Cyber-shot felhasználói útmutató
Nyomtatás
Legfelső oldal > Óvintézkedések / A fényképezőgépről > Óvintézkedések > Akkumulátor

## Akkumulátor

Az akkumulátor töltése
Az akkumulátor maximális kihasználása
Az akkumulátor energiaszintje
Az akkumulátor tárolása
Az akkumulátor élettartama
Használható akkumulátor

### Az akkumulátor töltése

- A fényképezőgép legelső használatba vétele előtt töltse fel a (mellékelt) akkumulátort.

- Az akkumulátor akkor is feltölthető, ha nincs teljesen lemerülve. És akkor is használható, ha nincs teljesen feltöltve; üzemidejének ekkor a részleges töltése szab határt.

- Javasoljuk, hogy az akkumulátort 10 °C és 30 °C közötti hőmérsékleten töltse. Előfordulhat, hogy az akkumulátor ettől eltérő hőmérsékleten nem töltődik fel teljesen.

### Az akkumulátor maximális kihasználása

- Az akkumulátor teljesítménye alacsony hőmérsékletű környezetben lecsökken. Így hideg helyen az akkumulátor rövidebb ideig használható. Az akkumulátor üzemidejének növelése érdekében az alábbiakat javasoljuk:

- Az akkumulátort tartsa a zsebében, hogy teste melegével melegen tartsa, és a fényképezőgépbe csak közvetlenül a felvétel megkezdése előtt tegye be.

- Ha gyakran használja a vakut vagy gyakran zoomol, az akkumulátor gyorsan lemerül.

- Legyen kéznél a tervezett felvételi idő kétszereséhez vagy háromszorosához elegendő tartalékakkumulátor, és a tényleges felvétel megkezdése előtt készítsen próbafelvételeket.

- Óvja az akkumulátort a víztől. Az akkumulátor nem vízálló.

- Ne hagyja az akkumulátort nagyon meleg helyen, például autóban, tűző napon.

- Ha az akkumulátor érintkezőjén szennyeződés található, előfordulhat, hogy nem tudja bekapcsolni a fényképezőgépet, vagy nem lehet az akkumulátort megfelelően feltölteni. Ilyenkor az akkumulátor megtisztításához a szennyeződést puha ronggyal finoman távolítsa el.

### Az akkumulátor energiaszintje

A: Magas
B: Alacsony

- Az energiaszint kijelzője az LCD képernyőn látható.

- Mintegy egy percig tart, amíg az energiaszint helyes kijelzése megjelenik.

- Bizonyos körülmények között előfordulhat, hogy a kijelzett energiaszint (hátralévő üzemidő) nem pontos érték.

- Ha az [Energiatakarékos] értéke [Normál] vagy [Stamina], akkor ha egy adott hosszúságú időtartamig nem használja a fényképezőgépet, miközben az be van kapcsolva, akkor az LCD képernyő elsötétül, majd a készülék automatikusan kikapcsol (Automatikus kikapcsolási funkció).

### Az akkumulátor tárolása

- Tárolás előtt teljesen merítse le az akkumulátort, és hűvös, száraz helyen tárolja. Működőképességének fenntartásához az akkumulátort évente legalább egyszer töltse teljesen fel, majd merítse teljesen le a fényképezőgéppel.

- Az akkumulátort úgy tudja lemeríteni, hogy a fényképezőképet diabemutatót lejátszó üzemmódban hagyja egészen addig, amíg a készülék ki nem kapcsol.

- Az érintkezők korrodálódásának, a rövidzárlatnak stb. megelőzése érdekében szállításkor és tároláskor műanyag tasak használatával tartsa távol őket a fémes anyagoktól.

### Az akkumulátor élettartama

- Az akkumulátor nem örökéletű. Az akkumulátor kapacitása a rendszeres használat alatt idővel lecsökken. Ha jelentősen lerövidül az akkumulátor által biztosított üzemidő, akkor az akkumulátor valószínűleg élettartamának vége felé jár, vásároljon új akkumulátort.

- Az egyes akkumulátorok élettartama a tárolási és működtetési feltételek, illetve a környezet függvényében eltérő lehet.

### Használható akkumulátor

- A (mellékelt) NP-BN1 típusú akkumulátor csak az N-típussal kompatibilis Cyber-shot készülékekben használható.

Vissza a tetejére