Cyber-shot felhasználói útmutató
Nyomtatás
Legfelső oldal > Óvintézkedések / A fényképezőgépről > Óvintézkedések > Akkumulátortöltő

## Akkumulátortöltő

- A (mellékelt) akkumulátortöltővel kizárólag NP-BN1 típusú akkumulátor tölthető (más típusú nem). Ha más akkumulátort kísérel meg tölteni, az szivároghat, túlmelegedhet, felrobbanhat, és áramütést vagy égési sérülést okozhat.

- A feltöltött akkumulátort vegye ki az akkumulátortöltőből. Ha a feltöltött akkumulátor benne marad a töltőben, lerövidülhet az akkumulátor élettartama.

- A mellékelt akkumulátortöltő CHARGE kijelzője kétféle módon villoghat:

- Gyorsan villog: kb. 0,15 másodpercenként be- és kikapcsol.

- Lassan villog: kb. 1,5 másodpercenként be- és kikapcsol.

- Ha a CHARGE kijelző gyorsan villog, távolítsa el a töltendő akkumulátort, majd tegye vissza, amíg a helyére nem kattan. Ha a CHARGE kijelző ismét gyorsan villog, akkor ez azt jelezheti, hogy hibás az akkumulátor, illetve hogy nem előírt típusú akkumulátort tett a töltőbe. Ellenőrizze, hogy az akkumulátor az előírt típusú-e. Ha az akkumulátor az előírt típusú, vegye ki az akkumulátort, tegyen be egy újat vagy egy másikat, és ellenőrizze, hogy most az akkumulátortöltő megfelelően működik-e. Ha az akkumulátortöltő megfelelően működik, akkor az akkumulátor lehet hibás.

- Ha a CHARGE kijelző lassan villog, akkor azt jelzi, hogy a töltő pillanatnyilag nem tölt, és készenléti állapotban van. Ha a környezeti hőmérséklet a megengedett határokon kívül van, akkor a töltő működése automatikusan leáll és a töltő készenléti állapotba kapcsol. Ha a hőmérséklet visszatér a megengedett tartományba, akkor a töltő folytatja a töltést, és a CHARGE töltésjelző ismét világít. Javasoljuk, hogy az akkumulátort 10 °C és 30 °C közötti hőmérsékleten töltse.

Vissza a tetejére