Cyber-shot felhasználói útmutató
Nyomtatás
Legfelső oldal > Óvintézkedések / A fényképezőgépről > Óvintézkedések > Óvintézkedések

## Óvintézkedések

A belső memória és a memóriakártya tartalmának biztonsági mentése
Ne használja/tárolja a fényképezőgépet a következő helyeken
A fényképezőgép szállítása
Üzemi hőmérséklet
Páralecsapódás
Megjegyzések a képadatok kompatibilitásával kapcsolatban
Megjegyzések az LCD képernyővel és az objektívvel kapcsolatosan

### A belső memória és a memóriakártya tartalmának biztonsági mentése

- Ne kapcsolja ki a fényképezőgépet, és ne távolítsa el az akkumulátort vagy a memóriakártyát, ha világít a működésjelző. Ellenkező esetben megsérülhetnek a belső memóriában tárolt adatok, vagy tönkremehet a memóriakártya. Az adatok védelme érdekében készítsen biztonsági másolatot.

### Ne használja/tárolja a fényképezőgépet a következő helyeken

- Nagyon meleg, nagyon hideg, illetve nagyon párás helyen
  Ilyen helyen, például napon parkoló autóban a fényképezőgép burkolata deformálódhat, és ez hibás működést okozhat.

- Közvetlen napfényen és fűtőtesthez közel
  A fényképezőgép burkolata elszíneződhet vagy deformálódhat, és ez hibás működést okozhat.

- Erős rázkódásnak kitett helyen

- Erősen mágneses hely közelében

- Homokos, poros helyen
  Ügyeljen arra, nehogy homok vagy por kerüljön a fényképezőgépbe. Ez a fényképezőgép hibás működését okozhatja, és néhány esetben e működési hiba nem is javítható.

### A fényképezőgép szállítása

- Ne üljön le, ha a fényképezőgép a farzsebében van, mert a készülék megrongálódhat vagy meghibásodhat.

### Üzemi hőmérséklet

- A fényképezőgépet 0 °C és 40 °C közötti hőmérsékleten használja. Nem javasoljuk, hogy ennél hidegebb, illetve melegebb helyen fényképezzen.

### Páralecsapódás

- Ha a fényképezőgépet hideg helyről közvetlenül meleg helyre viszi, akkor pára csapódhat le a fényképezőgép belsejében és külsején. A páralecsapódás a fényképezőgép hibás működését okozhatja.

- Páralecsapódás esetén kapcsolja ki a fényképezőgépet, és várjon körülbelül egy órát, hogy a nedvesség elpárologjon. Ne feledje, hogy belülről nedves objektívvel nem lehet éles képeket rögzíteni.

### Megjegyzések a képadatok kompatibilitásával kapcsolatban

- Ez a fényképezőgép megfelel a JEITA (Japan Electronics and Information Technology Industries Association) által kialakított DCF (Design rule for Camera File system) egyetemes szabvány előírásainak.

- A Sony nem garantálja, hogy a más készülékkel készített vagy szerkesztett képek lejátszhatók ezzel a fényképezőgéppel, vagy más készülék lejátssza az ezzel a fényképezőgéppel felvett képeket.

### Megjegyzések az LCD képernyővel és az objektívvel kapcsolatosan

- Az LCD képernyő rendkívül nagy pontosságú gyártási technológiával készült, így a használható képpontok aránya több mint 99,99%. Ennek ellenére néhány apró fekete és/vagy fényes (fehér, piros, kék vagy zöld színű) pont jelenhet meg az LCD képernyőn. Ezek a pontok a gyártási folyamat velejárói, és nem befolyásolják a felvétel minőségét.

- Ha az LCD képernyő vagy az objektív hosszabb ideig közvetlen napsugárzásnak van kitéve, az hibás működést okozhat. Legyen körültekintő, amikor a fényképezőgépet ablak közelében vagy a szabadban leteszi.

- Ne nyomja meg az LCD képernyőt. A képernyő elszíneződhet, és az hibás működést okozhat.

- Hideg helyen az LCD képernyőn szellemkép jelenhet meg. Ez nem jelent hibás működést.

- Óvja a mozgatható objektívet az ütéstől, és ne mozgassa kézzel.

Vissza a tetejére