Cyber-shot felhasználói útmutató
Nyomtatás
Legfelső oldal > Hibaelhárítás > Hibaelhárítás > Számítógép

## Számítógép

A „Memory Stick”-nyílással rendelkező számítógép nem ismeri fel a „Memory Stick PRO Duo” memóriakártyát.

- Ellenőrizze, hogy a számítógép és a „Memory Stick” író-/olvasóegység tudja-e kezelni a „Memory Stick PRO Duo” memóriakártyát. Ha a számítógép vagy a „Memory Stick” író-/olvasóegység nem Sony gyártmányú, akkor vegye fel a kapcsolatot a gyártóval.

- Ha „Memory Stick PRO Duo” memóriakártya használata nem támogatott, akkor a fényképezőgépet csatlakoztassa a számítógéphez. [Részletek] Így a számítógép felismeri a „Memory Stick PRO Duo” memóriakártyát.

A számítógép nem ismeri fel a fényképezőgépet.

- Ha az akkumulátor töltöttségi szintje alacsony, tegyen be egy feltöltött akkumulátort.

- Az [USB csatl.] értéke legyen [Mass Storage]. [Részletek]

- Használja a (mellékelt) speciális USB kábelt.

- Húzza ki az USB kábelt a számítógépből és a fényképezőgépből is, majd ismét dugja be, és győződjék meg a megfelelő érintkezésről.

- A fényképezőgépen, a billentyűzeten és az egéren kívül húzzon ki minden más készüléket a számítógép USB-csatlakozóiból.

- A fényképezőgépet közvetlenül csatlakoztassa a számítógépéhez, ne iktasson közbe USB-elosztót vagy más eszközt.

Nem lehet képeket importálni.

- A számítógép és a fényképezőgép megfelelő csatlakoztatásával hozzon létre köztük USB-kapcsolatot. [Részletek]

- Ha számítógéppel formázott memóriakártyára rögzítette a képeket, akkor előfordulhat, hogy ezek a képek nem másolhatók át a számítógépre. A fényképezőgéppel megformázott memóriakártyát használjon. [Részletek]

Az USB-kapcsolat létrehozása után nem indul el automatikusan a „PMB” szoftver.

- Az USB-kapcsolatot a számítógép bekapcsolása után hozza létre.

Az USB-kapcsolat létrehozása után nem indul el a „PMB Portable” szoftver.

- A [LUN beállítások] értéke legyen [Több]. [Részletek]

- Az [USB csatl.] értéke legyen [Mass Storage]. [Részletek]

- Csatlakoztassa a számítógépet a hálózathoz.

A számítógépen a képek nem játszhatók le.

- A „PMB” használata esetén forduljon a „PMB Help” súgóhoz. [Részletek]

- Forduljon a számítógép vagy a szoftver gyártójához.

A képet és a hangot zaj szakítja meg, amikor a mozgóképet számítógépen nézi meg.

- A mozgóképet közvetlenül a belső memóriáról vagy a memóriakártyáról játssza le. A „PMB” programmal importálja a mozgóképet a számítógépre, és ott játssza le. [Részletek]

Számítógépre korábban átmásolt képek nem tekinthetők meg a fényképezőgépen.

- Exportálja őket egy, a fényképezőgép által is felismert mappába, például a „101MSDCF” mappába.

Vissza a tetejére